Babelscape/SREDFM huggingface dataset:
Παλαιοκαστρίτσα Κέρκυρας

thumb|320px|Πανοραμική Άποψη της παραλίας της Παλαιοκαστρίτσας
Η Παλαιοκαστρίτσα Κέρκυρας είναι τουριστικό χωριό στην βορειοδυτική Κέρκυρα που πήρε το όνομα της από το γειτονικό Αγγελόκαστρο Κέρκυρας, το παλαιότερο κάστρο του νησιού. Η Παλαιοκαστρίτσα αποτελούσε Δημοτική Κοινότητα της Νήσου Κέρκυρας που περιείχε την περιοχή γύρω από το ομώνυμο χωριό της Παλαιοκαστρίτσας. 

Με την Δημοτική Μεταρρύθμιση Καλλικράτης (2011) η Διοικητική Μονάδα της Παλαιοκαστρίτσας ανήκει στον διευρυμένο Δήμο Κερκυραίων που περιλαμβάνει ολόκληρο το νησί. Η Διοικητική Μονάδα της Παλαιοκαστρίτσας έχει σύμφωνα με την Ελληνική απογραφή 2011 έκταση 48.379 τ.χλμ. και πληθυσμό 4.068 κατοίκους, βρίσκεται στην δυτική ακτή της Κέρκυρας νότια από το Αγγελόκαστρο. Η Διοικητική Μονάδα της Παλαιοκαστρίτσας έχει την έδρα της στο χωριό Λάκωνες Κέρκυρας (584 κάτοικοι), περιέχει τα χωριά Λιαπάδες Κέρκυρας (879 κάτοικοι), Δουκάδες Κέρκυρας (247 κάτοικοι) και Σκριπερό (500 κάτοικοι).
Βόρεια Ελλάδα

Πρώτο επίπεδο περιοχών [[Πρώτο επίπεδο NUTS της Ευρωπαϊκής Ένωσης|NUTS]] της Ελλάδας:<br>

Ο όρος Βόρεια Ελλάδα περιγράφει το γεωγραφικό τμήμα της ελληνικής επικράτειας που περιλαμβάνει τη Μακεδονία και τη Θράκη. Στη Βόρεια Ελλάδα μπορεί να εντάσσονται και άλλα διαμερίσματα της Ελλάδας και άλλες περιφέρειες. Ιστορικά και βιβλιογραφικά, στην Βόρεια Ελλάδα μπορεί να εντάσσονται η Ήπειρος και τα νησιά του Βορείου Αιγαίου, λόγω της ένταξής αυτών στο Βασίλειο της Ελλάδος με το τέλος των Βαλκανικών Πολέμων. Στην Βόρεια Ελλάδα ορισμένες φορές εντάσσεται και η Θεσσαλία, λόγω κυρίως της γεωγραφικής εγγύτητας της. Στο πλαίσιο της πρωτοβάθμιας στατιστικής διάρθρωσης της Ευρωπαϊκής Ένωσης με τον γεωκώδικα NUTS, η διευρυμένη περιοχή της Βόρειας Ελλάδας περιλαμβάνει, εκτός από τις περιφέρειες της Μακεδονίας και της Θράκης, περιλαμβάνεται και την Θεσσαλία.

Ως διοικητική δομή, αρμόδια για τις υποθέσεις των περιφερειών των γεωγραφικών διαμερισμάτων της Μακεδονίας και της Θράκης, είναι ομώνυμο Υπουργείο Μακεδονίας Θράκης, το όποιο παλιότερα ήταν γνωστό και ως Υπουργείο Βορείου Ελλάδος, ενώ σε άλλες χρονικές περιόδους, αποτελούσε Γενική Γραμματεία της Ελληνικής Κυβέρνησης. Σύμφωνα με την απογραφή του 2011 έχει πληθυσμό 3.108.785 κατοίκους.
Global Positioning System

Το GPS (Global Positioning System), Παγκόσμιο Σύστημα Στιγματοθέτησης, ή Θεσιθεσίας είναι παγκόσμιο σύστημα εντοπισμού γεωγραφικής θέσης, ακίνητου ή κινούμενου χρήστη, το οποίο βασίζεται σε ένα "πλέγμα" εικοσιτεσσάρων δορυφόρων της Γης, εφοδιασμένων με ειδικές συσκευές εντοπισμού, οι οποίες ονομάζονται "πομποδέκτες GPS". Οι πομποδέκτες αυτοί παρέχουν ακριβείς πληροφορίες για τη θέση ενός σημείου, το υψόμετρό του, την ταχύτητα και την κατεύθυνση της κίνησης του. Επίσης, σε συνδυασμό με ειδικό λογισμικό χαρτογράφησης μπορούν να απεικονίσουν γραφικά τις πληροφορίες αυτές.

Το σύστημα ξεκίνησε από το Υπουργείο Άμυνας των ΗΠΑ και ονομάστηκε NAVSTAR GPS (Navigation Signal Timing and Ranging Global Positioning System). Το δορυφορικό αυτό σύστημα ρυθμίζεται καθημερινά από τη Βάση Πολεμικής Αεροπορίας Σρίβερ (Schriever) με κόστος 400 εκατομμύρια δολάρια το χρόνο.
Η Καθημερινή

Η Καθημερινή είναι ημερήσια πολιτική και οικονομική εφημερίδα που εκδίδεται στην Αθήνα. Ιδρύθηκε από τον Γεώργιο Α. Βλάχο. Το πρώτο φύλλο κυκλοφόρησε στις 15 Σεπτεμβρίου 1919. Μετά το θάνατό του το 1951, η εφημερίδα πέρασε στα χέρια της κόρης του Ελένης Βλάχου. Εξαιτίας οικονομικών προβλημάτων, η Βλάχου πούλησε την εφημερίδα το 1987 στον Γιώργο Κοσκωτά και έγινε μέρος του εκδοτικού συγκροτήματος της ανώνυμης εταιρείας παραγωγής και εκμετάλλευσης μέσων μαζικής επικοινωνίας «Γραμμή». Με την αποκάλυψη του σκανδάλου «Κοσκωτά», η εφημερίδα πέρασε στα χέρια του Αριστείδη Αλαφούζου και σήμερα μαζί με τον ΣΚΑΪ, αποτελεί μέρος του μιντιακού οργανισμού της οικογένειας Αλαφούζου.

Στο μεγαλύτερο μέρος της μακράς πορείας της, η Καθημερινή έγινε φορέας συντηρητικών απόψεων και δεξιών πεποιθήσεων. Την περίοδο του εθνικού διχασμού υποστήριξε την Ηνωμένη Αντιπολίτευση του Γούναρη και το Λαϊκόν Κόμμα του Παναγιώτη Τσαλδάρη, αργότερα τη δικτατορία του Μεταξά και κατά τη μεταπολίτευση την κυβέρνηση Παπάγου και την Εθνική Ριζοσπαστική Ένωση του Κωνσταντίνου Καραμανλή.

Μολαταύτα, την περίοδο της κατοχής και κατά τη δικτατορία του ΄67 επέδειξε σθεναρά αντίσταση απέναντι στα καταπιεστικά καθεστώτα. Σημειωτέον ότι την 21/4/1967 λόγω του Απριλιανού πραξικοπήματος η Ελένη Βλάχου διέκοψε την κυκλοφορία της εφημερίδας. Οι Απριλιανοί την πίεσαν να ξαναβγάλει την εφημερίδα αλλά εκείνη αρνήθηκε. Στις 21 Δεκεμβρίου 1967 διέφυγε στο εξωτερικό. Επέστρεψε στην Ελλάδα στις 9 Αυγούστου του 1974 μετά τη Μεταπολίτευση και στις 15 Σεπτεμβρίου 1974 έβγαλε και πάλι την Καθημερινή. Σήμερα, αν και βρίσκεται πιο κοντά στον κεντρώο χώρο, θεωρείται πολυσυλλεκτική εφημερίδα καθώς ενσωματώνει δημοσιογράφους και απόψεις από διαφορετικές πολιτικές τάσεις.
Σούζνταλ

thumb|Το κέντρο της πόλης
thumb|right|Ναός του Αγ.Λαζάρου, Σούζνταλ
Το Σούζνταλ (ρωσ. Суздаль, προφορά σύμφωνα με το ΔΦΑ [ˈsuzdəlʲ]) είναι πόλη της Ρωσίας στην Περιφέρεια Βλαντίμιρ, βορειοανατολικά της Μόσχας. Απέχει 26 χιλιόμετρα από την πόλη Βλαντίμιρ, στον ποταμό Καμένκα. Ο πληθυσμός της στην απογραφή του 2002 ανερχόταν σε 11.357 κατοίκους.

Η ιστορία της πόλης ανατρέχει στις αρχές της 2ης χιλιετίας, την εποχή του κράτους των Ρως. Η παλαιότερη αναφορά στο όνομα της πόλης γίνεται στον Κώδικα του Νόβγκοροντ: εκεί ένας μοναχός με το όνομα Ισαάκ αφηγείται πώς έγινε ιερομόναχος το έτος 6507 από κτίσεως κόσμου (δηλ. το 999 σύμφωνα με τη χρονολογία μας) στη μονή του Αγ. Αλεξάνδρου του Αρμενίου στο Σούζνταλ. Για δεύτερη φορά το όνομα της πόλης αναφέρεται σε ένα χρονικό του 1024.

Η πόλη για αιώνες ήταν η έδρα διάφορων Ρώσων ηγεμόνων και αποτελεί τμήμα του ρωσικού «Χρυσού Δακτυλίου». Στις αρχές του 12ου αιώνα ήταν το κέντρο του "Πριγκιπάτου του Ροστόφ-Σούζνταλ". Το 1157 ο Αντρέι Μπογκολιούμπσκι μετέφερε την πρωτεύουσά του στο Βλαντίμιρ και το κρατίδιο μετονομάστηκε σε "Πριγκιπάτο του Βλαντίμιρ-Σούζνταλ". Στις αρχές του 14ου αι. γίνεται η πρωτεύουσα του "Πριγκιπάτου Σούζνταλ-Νίζγκοροντ", ενώ από το 1392 η περιοχή ανήκει στο "Μεγάλο Πριγκιπάτο της Μόσχας".

Από το 16ο αιώνα, μετά την παρακμή της ως πολιτικού κέντρου, αρχίζει η ανοικοδόμηση-επέκταση παλαιών μονών και ιδρύονται νέες. Αναφέρονται συνολικά 11 μοναστηριακά συγκροτήματα, από τα οποία επιβιώνουν σήμερα τα πέντε. Από τα μέσα του 17ου αι. η περιοχή γνωρίζει οικονομική άνθηση και το 1778 αναγνωρίζεται επίσημα ως Πόλη με τα αντίστοιχα προνόμια. Ωστόσο στα μέσα του 19ου αι. ήταν απλώς μια απομακρυσμένη επαρχιακή πόλη.

Επί Σοβιετικής Ένωσης ανακηρύχθηκε «"πόλη-μουσείο"». Σήμερα η πόλη προσελκύει πολλούς επισκέπτες που επιθυμούν να γνωρίσουν από κοντά τα σπουδαία μνημεία της ρωσικής αρχιτεκτονικής κληρονομιάς, όπως το Κρεμλίνο του Σούζνταλ, τη Μονή Αγ. Βασιλείου, Μονή Σωτήρος και Ευθυμίου, Μονή Αγ. Αλεξάνδρου, την πλατεία της αγοράς και το Μουσείο Αρχιτεκτονικής Ξύλου. Παρά τον πληθυσμό των 11.000 κατοίκων η πόλη διατηρεί την όψη χωριού και είναι ο συνδυασμός των εκπληκτικών μεσαιωνικών κτηρίων με την φυσική ομορφιά που δίνει στο Σουζντάλ γραφικότητα και γοητεία. Τα μνημεία της πόλης έχουν ανακηρυχθεί από την UNESCO τμήμα της «παγκόσμιας πολιτισμικής κληρονομιάς».
Ζωή Λάσκαρη

Η Ζωή Λάσκαρη (Θεσσαλονίκη, 12 Δεκεμβρίου 1944 – Πόρτο Ράφτη, 18 Αυγούστου 2017 ) ήταν Ελληνίδα ηθοποιός, μια από τις διασημότερες σταρ του παλιού ελληνικού κινηματογράφου, που ξεκίνησε την καριέρα της κερδίζοντας τον τίτλο της «Σταρ Ελλάς», το 1959. Το πραγματικό της ονοματεπώνυμο ήταν Ζωή Κουρούκλη, ίδιο με της εξαδέλφης της Zωής Kουρούκλη, γνωστής τότε τραγουδίστριας. Στα τέλη της δεκαετίας του '60 θεωρήθηκε –μαζί με την Αλίκη Βουγιουκλάκη και την Τζένη Καρέζη– μια από τις εμπορικότερες ηθοποιούς του ελληνικού κινηματογράφου.

Είχε διατελέσει δημοτική σύμβουλος στον Δήμο Αθηναίων, με την παράταξη του Δημήτρη Αβραμόπουλου. Το 2013 της απονεμήθηκε βραβείο από την Ακαδημία Κινηματογράφου, για τη συνολική προσφορά της στον κινηματογράφο. Απεβίωσε στις 18 Αυγούστου του 2017 από καρδιακή ανακοπή.
Πόρσια Σίμσον Μίλερ

Η Πόρσια Σίμσον Μίλερ (Portia Simpson-Miller, γεννήθηκε στις 12 Δεκεμβρίου του 1945) είναι πολιτικός, η πρώτη γυναίκα Πρωθυπουργός στην Τζαμάικα. Υπηρέτησε στο αξίωμα από το 2006 ως το 2007 και ξανά από τον Ιανουάριο του 2012 ως τον Μάρτιο του 2016, έπειτα από την νίκη του κόμματός της στις εκλογές του 2011.

Συμπεριλήφθη στη λίστα που εξέδωσε το περιοδικό "Time" για τα "«Πρόσωπα με τη Μεγαλύτερη Επιρροή Παγκοσμίως»" για το έτος 2012.
Δήμος Φαρρών

Ο Δήμος Φαρρών ήταν δήμος του Νομού Αχαΐας. Ο δήμος δημιουργήθηκε το 1835 και υπήρξε έως το 1912, όπου καταργήθηκε με την θέσπιση των κοινοτήτων. Συστάθηκε ξανά με το «Σχέδιο Καποδίστριας» το 1997 και υπήρξε έως το 2010. Από το 2011 σύμφωνα με το «Πρόγραμμα Καλλικράτης» συγχωνεύθηκε μαζί με τον Δήμο Τριταίας, την Κοινότητα Καλεντζίου και την Κοινότητα Λεοντίου για τη δημιουργία του Δήμου Ερυμάνθου και έκτοτε αποτελεί δημοτική ενότητα αυτού.

Έδρα του αποτελούσε η Χαλανδρίτσα, και στις δύο χρονικές περιόδους της ύπαρξής του ως δήμος (1835-1912, 1997-2010).
Μυρτώο Πέλαγος

thumb|500px|Το Μυρτώο Πέλαγος από δορυφόρο
Το Μυρτώο Πέλαγος είναι ένα από τα επιμέρους πελάγη του Αιγαίου που καταλαμβάνει το νοτιοδυτικό του τμήμα, μεταξύ Αργοσαρωνικού και Κυθήρων από Bορρά προς Nότο, και ανάμεσα στην ανατολική Πελοπόννησο (Αργολικός Κόλπος, ανατολικές ακτές των νομών Αρκαδίας και Λακωνίας) και στις δυτικές Κυκλάδες (Κύθνος, Σέριφος, Σίφνος, Μήλος) από Δύση προς Ανατολή.
Περουτζίνο

O Πιέτρο ντι Κριστόφορο Βανούτσι ("Pietro di Cristoforo Vannucci", π. 1448 - Φεβρουάριος 1523), περισσότερο γνωστός ως Περουτζίνο (il Perugino), ήταν διακεκριμένος Ιταλός ζωγράφος της Αναγέννησης. Υπήρξε δάσκαλος του Ραφαήλ και θεωρείται πως το έργο του σηματοδότησε τη μετάβαση από τα πρώιμα στα ύστερα αναγεννησιακά πρότυπα. Ως ευρύτερα αποδεκτό έτος γέννησής του θεωρείται το 1450. Σύμφωνα με τον ζωγράφο και ποιητή Τζοβάννι Σάντι, που ήταν ο πατέρας του Ραφαήλ, είχε την ίδια ηλικία με τον Λεονάρντο ντα Βίντσι, γεννημένο το 1452. Σχετικά με την εκπαίδευσή του, διαθέτουμε ελάχιστες πληροφορίες. Κατά τον Τζόρτζιο Βαζάρι, μαθήτευσε αρχικά στο εργαστήριο ενός ζωγράφου στην πόλη της Περούτζια, πιθανώς του Φιορέντσο ντι Λορέντσο (π. 1440-1525) ή του Μπενεντέττο Μπονφίλι (1420-96). Το 1472 βρέθηκε στη Φλωρεντία, καθώς σύμφωνα με έγγραφα της εποχής, την ίδια χρονιά έγινε δεκτός στη φλωρεντινή συντεχνία των καλλιτεχνών του Αγίου Λουκά. 

Στην πόλη της Φλωρεντίας, μαθήτευσε στο εργαστήριο του Αντρέα ντελ Βερρόκκιο, όπου εργαζόταν επίσης, ως βοηθός, ο Λεονάρντο ντα Βίντσι. Θεωρείται πιθανό πως ο Περουτζίνο υπήρξε ακόμα μαθητής του Πιέρο ντέλλα Φραντσέσκα (π. 1420-92) στο Αρέτσο, όπου ενδέχεται να ήρθε σε επαφή και με τον διακεκριμένο ζωγράφο της εποχής Λούκα Σινιορέλλι, ωστόσο δεν είναι βέβαιο αν αυτό συνέβη πριν ή μετά την εκπαίδευσή του στη Φλωρεντία. Ο Περουτζίνο πέθανε το Φεβρουάριο ή Μάρτιο του 1523 από πανούκλα, στην πόλη Φοντινιάνο, κοντά στην Περούτζια.
Ελίζαμπεθ Μπόλντεν

Η Ελίζαμπεθ Μπόλντεν (Elizabeth Bolden, πραγματικό όνομα: Elizabeth Jones, 15 Αυγούστου 1890 - 11 Δεκεμβρίου 2006) ήταν Αμερικανίδα υπεραιωνόβια, το γηραιότερο πρόσωπο στον κόσμο εν ζωή από τις 27 Αυγούστου 2006 μέχρι το θάνατό της. Ήταν γνωστή ως Λίζι.
Μακί Σαλ

Ο Μακί Σαλ ("Macky Sall", 1961-) είναι πολιτικός και ο πρόεδρος της Σενεγάλης από τις 2 Απριλίου 2012 και επανεξελέγη από τον 1ο γύρο το 2019. Ήταν πρωθυπουργός από το 2004 ως το 2007.
Τόμας Εράστους

Ο Τόμας Εράστους ("Thomas Erastus", 7 Σεπτεμβρίου 1524 - 31 Δεκεμβρίου 1583) ήταν Ελβετός ιατρός και θεολόγος. Έγραψε 100 θέσεις (αργότερα 75), στις οποίες υποστήριξε ότι οι αμαρτίες που διαπράχθηκαν από τους χριστιανούς θα πρέπει να τιμωρούνται από το κράτος και ότι η Εκκλησία δεν θα πρέπει να αρνείται τα μυστήρια ως μορφή τιμωρίας. Δημοσιεύθηκαν το 1589, μετά το θάνατό του, με τον τίτλο "Explicatio gravissimae quaestionis". Το όνομά του δόθηκε αργότερα στον «εραστιανισμό». Το επώνυμό του ήταν Lüber.
Μάκτουμ μπιν Ρασίντ αλ Μάκτουμ

Ο Μάκτουμ μπιν Ρασίντ αλ Μάκτουμ (; , τιμητικά επίσης: Sheikh Maktoum, περ. 1941 - 2006) ήταν αντιπρόεδρος των Ηνωμένων Αραβικών Εμιράτων, εμίρης του Ντουμπάι. Έγινε ο πρώτος πρωθυπουργός της χώρας τον Δεκέμβριο του 1971 και μέχρι τις 25 Απριλίου 1979 κατείχε το αξίωμα, οπότε τον διαδέχθηκε ο πατέρας του, σεΐχης Ρασίντ μπιν Σαΐντ αλ Μακτούμ. Μετά το θάνατο του τελευταίου, στις 7 Οκτωβρίου 1990 έγινε ξανά πρωθυπουργός και ανέλαβε εμίρης του Ντουμπάι, μέχρι τον δικό του θάνατο, το 2006.

Ήταν έγγαμος με την ξαδέρφη του.
Ήταν επίσης για λίγο προσωρινός πρόεδρος στις 2-3 Νοεμβρίου 2004, μετά το θάνατο του Σεΐχη Ζαγέντ μπιν Σουλτάν Αλ Ναχαγιάν. Τον διαδέχθηκε το 2004 ως προσωρινός πρόεδρος ο Χαλίφα μπιν Ζαγέντ Αλ Ναχαγιάν. Πέθανε στην Αυστραλία, έπειτα από καρδιακή προσβολή. Τον διαδέχθηκε ο αδερφός του, Σεΐχης Μοχάμεντ μπιν Ρασίντ αλ Μάκτουμ, στο αξίωμα του Κυβερνήτη του Ντουμπάι.

Η ταφή του έγινε στο Ντουμπάι, όπου μεταφέρθηκε η σορός του από την Αυστραλία. Από τη σύζυγό του, Αλία, απέκτησε μία κόρη, τη Λατίφα.
Έρικ Νέιμσνικ

<br>

Ο Έρικ Νέιμσνικ ("Eric John Namesnik", 7 Αυγούστου 1970 - 11 Ιανουαρίου 2006) ήταν Αμερικανός κολυμβητής, δεύτερος Ολυμπιονίκης στη Βαρκελώνη και στην Ατλάντα στο αγώνισμα των 400μ. μικτή ατομική. Κατέκτησε επίσης δύο ασημένια και ένα χάλκινο μετάλλιο στα Παγκόσμια Πρωταθλήματα του 1991 και του 1994. Έπεσε σε κώμα έπειτα από τροχαίο ατύχημα και πέθανε το 2006.

Κατηγορία:Αμερικανοί Ολυμπιονίκες
Μπιλ Σκέιτ

Ο Μπιλ Σκέιτ ("Sir William Jack "Bill" Skate", 26 Σεπτεμβρίου 1953 – 3 Ιανουαρίου 2006) ήταν πολιτικός από την Παπούα Νέα Γουινέα . 

Χρημάτισε πρωθυπουργός από το 1997 ως το 1999 , οπότε και παραιτήθηκε. Το 2002 έγινε Πρόεδρος της Βουλής και το Νοέμβριο του 2003 διορίστηκε προσωρινός Γενικός Διοικητής. Παύθηκε στις 3 Μαρτίου του 2004, εξαιτίας κατηγοριών για διασπάθιση δημοσίου χρήματος τη δεκαετία του ' 90.
Αργότερα αθωώθηκε από τις κατηγορίες και έγινε ξανά Γενικός Κυβερνήτης. Το Μάιο του 2004, το κόμμα του εγκατέλειψε τον κυβερνώντα συνασπισμό και στις 28 Μαΐου της ίδιας χρονιάς έχασε όλα του τα αξιώματα.
Τον Ιανουάριο του 2005 τιμήθηκε με τον Τίτλο του Ιππότη. Πέθανε στο Μπρισμπέιν, έπειτα από εγκεφαλικό επεισόδιο που είχε υποστεί στα τέλη του 2005. Τον διαδέχθηκε ως πρωθυπουργός ο Σερ Μεκέρε Μοράουτα, το 1999 και ως Γενικός Διοικητής ο Τζέφρι Νέιπ , το 2004, όπως και
ως Πρόεδρος της βουλής.
Ραατμπέκ Σανατμπάγιεφ

Ο Ραατμπέκ Σανατμπάγιεφ ("Раатбек Калыбекович Санатбаев", 7 Μαΐου 1969 - 8 Ιανουαρίου 2006) ήταν Κιργίζιος παλαιστής. Κατέκτησε το χάλκινο μετάλλιο στο παγκόσμιο πρωτάθλημα του 1999, στο Στάδιο Ειρήνης και Φιλίας, ενώ ήταν 8ος στους Ολυμπιακούς Αγώνες του 1996 και 15ος σε αυτούς του 2000 και δύο φορές Πρωταθλητής Ασίας (1999, 2000). Ήταν παλαιός πρωταθλητής της ελληνορωμαϊκής πάλης και υποψήφιος για την προεδρία της Ολυμπιακής Επιτροπής της Κιργιζίας. 

Δολοφονήθηκε αργά τη νύχτα της 8ης Ιανουαρίου 2006, πολύ κοντά στην κατοικία του στο Μπισκέκ. Ο Σανατμπάγιεφ δέχθηκε δύο σφαίρες στο κεφάλι, ενώ βρισκόταν μέσα στο αυτοκίνητό του. Δράστες ήταν δύο άνδρες με ασιατικά χαρακτηριστικά, οι οποίοι κατόρθωσαν να διαφύγουν. Η δολοφονία του Σανατμπάγιεφ έγινε λίγους μήνες μετά τον θάνατο του πρώην προέδρου της Ολυμπιακής Επιτροπής του Κιργιζιστάν, Μπαγιάμαν Ερκινμπάγιεφ, που κατηγορείτο για διακίνηση ναρκωτικών στις φυλακές.
Νίνο Βιέιρα

Ο Ζοάο Μπερνάρντο Βιέιρα ("João Bernardo "Nino" Vieira", 27 Απριλίου 1939 - 2 Μαρτίου 2009), γνωστότερος ως Νίνο Βιέιρα, ήταν στρατιωτικός και πολιτικός από τη Γουινέα-Μπισσάου. Κυβέρνησε από το 1980, οπότε κατέλαβε την εξουσία με πραξικόπημα , ως το 1999, οπότε ο ίδιος ανατράπηκε με πραξικόπημα. Επανήλθε στην εξουσία το 2005, έπειτα από τη διεξαγωγή προεδρικών εκλογών και κυβέρνησε ξανά ως τη δολοφονία του, το 2009. O ίδιος κατά την προεκλογική του εκστρατεία το 2005 θεωρούσε τον εαυτό του "δώρο Θεού" για τους κατοίκους της χώρας του, καθώς η επιστροφή του θα σήμαινε , όπως υποστήριζε ο ίδιος, ανάπτυξη και ευημερία.
Έλσον Εβέλιο Μπεσέρρα

Ο Έλσον Εβέλιο Μπεσέρρα ("Elson Evelio Becerra Vaca", 26 Απριλίου 1978 - 8 Ιανουαρίου 2006) ήταν Κολομβιανός ποδοσφαιριστής. Υπήρξε διεθνής με την εθνική ομάδα που το 2001 είχε κατακτήσει το Κόπα Αμέρικα, αλλά και στο Κύπελλο Συνομοσπονδιών του 2003. Στην τελευταία διοργάνωση ήταν από τους πρώτους που έτρεξαν να βοηθήσουν τον Μαρκ Βιβιάν Φοέ, κατά τη διάρκεια του αγώνα με το Καμερούν όπου τελικά ο Φοέ πέθανε λόγω καρδιακής προσβολής. Αγωνίστηκε επίσης στη Ντεπόρτες Τολίμα (Deportes Tolima) και στην Ατλέτικο Χούνιορ (Atlético Júnior). Ο Μπεσέρρα δολοφονήθηκε από αγνώστους σε δισκοθήκη της Καρταγένα ντε Ιντία, στις αρχές του 2006.
Φυσιολογία

Ο [[Άνθρωπος του Βιτρούβιου]] του [[Λεονάρντο ντα Βίντσι]]", μια σημαντική πρώτη επίδοση στη μελέτη της φυσιολογίας.

Φυσιολογία είναι ο κλάδος της βιολογίας που μελετά τις βιοφυσικές και βιοχημικές λειτουργίες των ζωντανών οργανισμών, συμπεριλαμβανομένου του ανθρώπου ή, με απλούστερους όρους, τον τρόπο λειτουργίας ενός οργανισμού ή ενός συστήματος του οργανισμού.

Η φυσιολογία παραδοσιακά διακρίνεται στη φυσιολογία των μικροοργανισμών, στη φυσιολογία των φυτικών οργανισμών και στη φυσιολογία των ζωικών οργανισμών (συμπεριλαμβανομένης της φυσιολογίας του ανθρώπου), αλλά οι αρχές της φυσιολογίας είναι καθολικές. Παραδείγματος χάριν, ό,τι ισχύει για τη φυσιολογία των κυττάρων των μυκήτων, μπορεί επίσης να ισχύει ως ένα βαθμό και για τα ανθρώπινα κύτταρα.

Ο τομέας της φυσιολογίας των ζωικών οργανισμών επεκτείνει τα εργαλεία και τις μεθόδους της φυσιολογίας του ανθρώπου στα ζωικά είδη. Η φυσιολογία φυτών δανείζεται, επίσης, τεχνικές και από τους δύο τομείς. Το πεδίο θεμάτων είναι τουλάχιστον τόσο διαφορετικό όπως το ίδιο το δέντρο της ζωής. Λόγω αυτής της ποικιλομορφίας θεμάτων, η έρευνα στη φυσιολογία των ζωικών οργανισμών τείνει να επικεντρωθεί στην κατανόηση του πώς τα φυσιολογικά γνωρίσματα μεταβλήθηκαν σε όλη την εξελικτική ιστορία των ζώων.

Αλλοι σημαντικοί κλάδοι της επιστημονικής μελέτης, που έχουν προκύψει από την έρευνα της φυσιολογίας περιλαμβάνουν τη βιοχημεία, τη βιοφυσική, την παλαιοβιολογία, τη βιο-μηχανική και τη φαρμακολογία.
Νοροντόμ Σιχαμόνι

Ο Νοροντόμ Σιχαμόνι ("Norodom Sihamoni", 14 Μαΐου 1953) είναι βασιλιάς της Καμπότζης από το 2004. Μιλάει χμερ, γαλλικά, τσεχικά, αγγλικά και ρωσικά.
Αϊγκιούν Καζίμοβα

Η Αϊγκιούν Αλασγκιάρ γκιζί Καζίμοβα ("Aygün Ələsgər qızı Kazımova", Μπακού, 26 Ιανουαρίου 1971) είναι Αζέρα τραγουδίστρια, συνθέτρια, μουσικός της ποπ και ηθοποιός. Είναι μια από τις πιο γνωστές λαϊκές τραγουδίστριες στο Αζερμπαϊτζάν.
Αϊγκιούν Καζίμοβα θεωρείται ο δημιουργός της σύγχρονης μουσικής του Αζερμπαϊτζάν. Ψευδώνυμο Αϊγκιούν Καζίμοβα ντίβας. Αϊγκιούν Καζίμοβα πολέμησαν στον πόλεμο του Καραμπάχ. Πρωτεύουσα της Ρωσίας το 2006, έδωσε μια συναυλία στη Μόσχα. Το 2007, "Tofig Bəhramov" γήπεδο "Öpsən" έδωσε η συναυλία είναι. 2002 και 2006 "Best Model Βασίλισσα" άδεια μάρκα "καλύτερο μοντέλο του Αζερμπαϊτζάν» διοργάνωσε τον διαγωνισμό. Του "Hayat Ona Guzel" iTunes πιο ακούσει Τουρκία έλαβε επίσης μέρος στο Top50 σε 39 χιλ. Αϊγκιούν Καζίμοβα το 2012. "του Παγκοσμίου Κυπέλλου της FIFA Αζερμπαϊτζάν U-17 Γυναικών 2012", διάβαζε τον ύμνο του αγώνα ποδοσφαίρου. Έγραψε τραγούδια μαζί στο Χόλιγουντ για την πρώτη του Αζερμπαϊτζάν καλλιτέχνη Snoop Dogg τράβηξε κλιπ. Αϊγκιούν Καζίμοβα οι επίσημες 7 άλμπουμ (πάνω από 10 μη επίσημη), πάνω από 50 κλιπ, έχουμε πάνω από 350 τραγούδια. Αϊγκιούν Καζίμοβα Αζερμπαϊτζάν είναι γνωστή ως η βασίλισσα της μουσικής.
Σταθμός Παλλήνη

Ο Σταθμός Παλλήνη είναι σιδηροδρομικός σταθμός που εξυπηρετεί τον ομώνυμο δήμο. Ένα τμήμα των αποβαθρών του εξυπηρετεί τους συρμούς του Προαστιακού και άλλο τμήμα τους συρμούς της Γραμμής 3 του Μετρό. Ο σταθμός βρίσκεται στην επιφάνεια του εδάφους στην νησίδα της Αττικής Οδού στην διασταύρωσή της με την Λεωφόρο Μαραθώνος.

Τα εγκαίνια του σταθμού έγιναν στις 30 Ιουλίου 2004, λίγο πριν από την έναρξη των Ολυμπιακών Αγώνων της Αθήνας. Αρχικά εξυπηρετείτο μόνο από τον Προαστιακό με συρμούς πετρελαίου. Από τις 10 Ιουλίου του 2006 ξεκίνησε να εξυπηρετείται και από τους συρμούς του Μετρό.
Ε.Π.Α. Λάρνακας

Η Ένωσις Πεζοπορικού ΑΜΟΛ Λάρνακας ή η Ε.Π.Α. Λάρνακας (, διαβάζεται «έπα») ήταν κυπριακή ποδοσφαιρική ομάδα με έδρα τη Λάρνακα. Ιδρύθηκε το 1932. Χρώματα της ομάδας ήταν το κίτρινο και το μαύρο.

Η ΕΠΑ είχε κατακτήσει  3 πρωταθλήματα Κύπρου, 5 κύπελλα Κύπρου και 1 Ασπίδα Πάκκου, όντας η έκτη πιο πετυχημένη ομάδα σε κατακτήσεις τροπαίων στο κυπριακό ποδόσφαιρο. Αποτελεί ένα από τα ιδρυτικά σωματεία της Κυπριακής Ομοσπονδίας Ποδοσφαίρου. Η ομάδα έχει 50 συμμετοχές στην Α΄ κατηγορία Κύπρου. Την περίοδο 1970-71 συμμετείχε στο πρωτάθλημα Α΄ Εθνικής. Η ΕΠΑ έχει συμμετάσχει τρεις φορές στα ευρωπαϊκά κύπελλα ποδοσφαίρου χωρίς να πετύχει κάποια πρόκριση.

Το 1994 η ΕΠΑ ενώθηκε με τον Πεζοπορικό Λάρνακας δημιουργώντας την ΑΕΚ Λάρνακας.
Τζοβάννι Καμπότο

Ο Τζοβάννι Καμπότο (ιταλική γλώσσα: "Giovanni Caboto", 23 Μαΐου 1450 – 1498) ήταν Ιταλός θαλασσοπόρος που εξερεύνησε τα ανατολικά παράλια της Βορείου Αμερικής προς τα τέλη του 15ου αι. για λογαριασμό του βρετανικού στέμματος.
Νόμος του Χουκ

right|40px
Ο νόμος του Χουκ ή νόμος της ελαστικότητας περιγράφει την ελαστικότητα ενός υλικού ή συστήματος, όταν αυτό παραμορφώνεται υπό την επίδραση εξωτερικής δύναμης. Φέρει το όνομα του Άγγλου φυσικού Ρόμπερτ Χουκ που εξήγαγε πειραματικά αυτόν τον νόμο. Σύμφωνα με τον νόμο του Χουκ, η επιμήκυνση ενός ελατηρίου είναι ανάλογη της δύναμης που ασκείται στο ελατήριο. Με άλλα λόγια:

: formula_1
όπου : 
* F είναι η δύναμη που ασκείται στο ελατήριο
* k η σταθερά του εκάστοτε ελατηρίου και
* x η επιμήκυνση του ελατηρίου (η μετατόπιση από τη θέση φυσικού μήκους)

Για την έκφραση του Νόμου του Χουκ στις τρεις διαστάσεις δείτε Θεωρία ελαστικότητας.

Η δυναμική ενέργεια U του ελατηρίου δίνεται από τον τύπο:
:formula_2

Συχνά μιλάμε για δυναμική ενέργεια του ελατηρίου, του σώματος ή του συστήματος σώμα-ελατήριο, εννοώντας την ίδια πάντα ποσότητα: είναι η ενέργεια που μπορεί να μεταφέρει σε ελεύθερο σώμα μάζας formula_3, ένα πεδίο δύναμης, το οποίο περιγράφεται από τον Νόμο του Χουκ.
Έκδυμα

thumb|1 Έκδυμα μιας ψείρας
thumb|2 Έκδυμα από πεταλούδα
thumb|3 Έκδυμα νερoνύφης

Το έκδυμα είναι ό,τι απομένει από τον παλιό εξωσκελετό μετά την έκδυση. Με δεδομένο ότι ο εξωσκελετός και οι εκδύσεις του υπάρχουν μόνο στα αρθρόποδα, εκδύματα υπάρχουν μόνο στις αράχνες, στα έντομα, στα μαλακόστρακα και άλλα αρθρόποδα. 

Έκδυμα ονομάζεται και το αποβαλλόμενο δέρμα των ερπετών.

Κατά τη έκδυση ένα μέρος του παλιού εξωσκελετού διαλύεται από μέσα και χρησιμοποιείται για την κατασκευή του καινούργιου, έτσι το έκδυμα είναι πιο λεπτό από τον παλιό εξωσκελετό. Και βέβαια είναι και σχισμένο τουλάχιστον σε ένα μέρος. Αυτό φαίνεται καθαρά στις εικόνες 1, 3 και 4. Παραπάνω σε μερικά είδη πεταλούδων και επίσης σε άλλα έντομα η κάμπια τρώει το έκδυμά της μετά την έκδυση, για να χρησιμοποιήσει τα συστατικά του για τον καινούργιο εξωσκελετό της.

Το έκδυμα μπορεί όμως να είναι αρκετά ανθεκτικό και ογκώδες.
Έτσι λ.χ. αξίζει να εκμεταλλεύεται ο άνθρωπος τα συστατικά που απομένουν στα εκδύματα μερικών μαλακοστράκων . 
Και από μερικά είδη που έζησαν στο παρελθόν, τα παλαιότερα γνωστά απολιθώματα είναι εκδύματά τους .

Πολλές φορές οι περισσότερες λεπτομέρειες της μορφής του παλιού εξωσκελετού διατηρούνται στο έκδυμα, έτσι ώστε ο ειδικός να μπορεί να καταλάβει από το έκδυμα, για ποιο είδος πρόκειται. Και συνήθως είναι πιο εύκολο να βρει κανείς ένα έκδυμα παρά το ζωντανό αρθρόποδο. Έτσι πολλές ερωτήσεις μπορούν να βρουν απάντηση με τη συλλογή και την εξέταση εκδυμάτων. Για τους βιολόγους ένα έκδυμα δεν έχει ενδιαφέρον μόνο για τις μεταβολές κατά την οντογένεση ενός είδος, αλλά για πολλούς περισσότερους λόγους. Είναι αυτονόητο ότι, όπου υπάρχει έκδυμα, πρέπει να υπάρχει και το ζώο στην περιοχή. Και όσο περισσότερα ζώα, τόσο περισσότερα τα εκδύματά τους. Με αυτήν τη σκέψη οι ειδικοί
*μπορούν να βρουν ποιο είδος φυτού, που καλλιεργείται από τον άνθρωπο, χρησιμοποιείται το λιγότερο για ωοτοκία από τα έντομα, που είναι επιζήμια στο φυτό αυτό .
*μπορούν να βρουν ενδείξεις για την τροφή ενός είδους από τα εκδύματα, που βρίσκουν στο στομάχι του .
*μπορούν να ανασκευάσουν την οντογένεση ενός είδος που έζησε στο παρελθόν .
*μπορούν να εξετάζουν την ύπαρξη και διασπορά των ειδών μιας ολόκληρης οικογένειας σε μια περιοχή .
*μπορούν να βρουν ενδείξεις για το ποια είδη ζουν συμβιωτικά .
Σχετικά με το έλεγχο του περιβάλλοντος
*μπορούν να παρακολουθούν την εξέλιξη της συχνότητας ενός προστατευμένου είδος . 
*μπορούν να εξετάζουν την ποιότητα του περιβάλλοντος σε μια περιοχή .
Επίσης είναι αυτονόητο πως με καλές συνθήκες τα ζώα και συνεπώς ο εξωσκελετός και τα εκδύματά τους είναι πιο γερά και λίγο πιο μεγάλα. Έτσι συγκρίνοντας το μέσο μέγεθος και βάρος των σχετικών εκδυμάτων σε συγκεκριμένο τόπο μπορούμε να βρούμε ένα μέτρο για την ποιότητα του τόπου για το εξεταζόμενο είδος. Οι βιολόγοι
*μπορούν να ανευρίσκουν τη βλάβη που προκαλεί ένα παράσιτο σε ένα είδος.
*μπορούν να βρουν ποια τροφή είναι καλύτερη για τη θαλασσοκαλλιέργεια ενός είδους .
*μπορούν να εξετάζουν την ποιότητα ενός φαρμάκου για την καταπολέμηση ενός είδος .
Αρραβωνίτσα Αχαΐας

Η Αρραβωνίτσα είναι πρώην κοινότητα του Νομού Αχαΐας και σήμερα τοπική κοινότητα του νεοπαγούς Δήμου Αιγιαλείας. Είναι μάλιστα και το μεγαλύτερο σε έκταση δημοτικό διαμέρισμα του δήμου. Εκτός από την Αρραβωνίτσα, στην ομώνυμη πρώην κοινότητα υπάγονται ο οικισμός Συνανιά και οι συνοικίες "Άγιοι Θεόδωροι", "Λιδωρίκι" και "Μαγαζιά". Πολιούχος του χωριού είναι η Αγία Άννα. Στην απογραφή του 2011 ο οικισμός βρέθηκε να έχει πληθυσμό 166 κατοίκους. Ο πληθυσμός είναι αγροτικός.
Μανουέλ Σελάγια

Ο Μανουέλ Σελάγια ("José Manuel Mel Zelaya Rosales", 20 Σεπτεμβρίου 1952) είναι πολιτικός από την Ονδούρα, πρόεδρος της χώρας από το 2006 ως την ανατροπή του από το στρατό με πραξικόπημα, στις 28 Ιουνίου του 2009.
Σαβίνο Γκουλιελμέτι

Ο Σαβίνο Γκουλιελμέτι ("Savino Guglielmetti", 26 Νοεμβρίου 1911 – 23 Ιανουαρίου 2006) ήταν Ιταλός γυμναστής.
Κωνσταντίνος Σπανδάγος

Ο Κωνσταντίνος Σπανδάγος (1916 − 10 Ιανουαρίου 2006) ήταν Έλληνας ραδιοερασιτέχνης, ιδρυτής του πρώτου ερασιτεχνικού ραδιοσταθμού στην Κρήτη.

Γεννήθηκε στο Ρέθυμνο. Ο πατέρας του ήταν έμπορος ειδών πολυτελείας και εκδότης της βενιζελικής εφημερίδας "«Ο Αγών»". Ο Κωνσταντίνος έδειξε από μικρός την κλίση του στα ηλεκτρονικά, καθώς σε ηλικία 13 ετών είχε κατασκευάσει ένα ραδιοφωνικό δέκτη. Από το 1934 ως το 1938 σπούδασε ηλεκτρονικά σε ένα γερμανικό ιδιωτικό πολυτεχνείο στην Κωνσταντινούπολη, γενέτειρα της μητέρας του, Περσεφόνης Τσαγκαράκη, η οποία ήταν ζωγράφος. Το 1938 επέστρεψε στο Ρέθυμνο.
Φλύα

Η Φλύα ή "Φλυά" ή "Φλυείαν" (), (ο δήμος: Φλύας) ήταν αρχαίος οικισμός - πόλη και δήμος της Κεκροπίδας (περιοχή της Αρχαίας Αττικής και φυλή της αρχαίας Αθήνας).
Χολαργός

Ο Χολαργός είναι δημοτική ενότητα και έδρα του Δήμου Παπάγου-Χολαργού, στο Βόρειο Τομέα Αθηνών της Περιφέρειας Αττικής. Η έκτασή του ανέρχεται σε 3,95 τ.χμ. και ο πληθυσμός του σε 30.840 κατοίκους, σύμφωνα με την απογραφή του 2011.

Ο οικισμός αναπτύχθηκε από αγροτικό συνεταιρισμό στα όρια της παλαιάς Κοινότητος Χαλανδρίου από την οποία αποσπάστηκε το 1930. Το 2011 συγκρότησε μαζί με τη δημοτική ενότητα Παπάγου τον ενιαίο Δήμο Παπάγου-Χολαργού, προσελκύοντας τα τελευταία χρόνια αστικό και στρατιωτικό πληθυσμό των Αθηνών λόγω των γειτονικών διοικητικών και στρατιωτικών εγκαταστάσεων στα σύνορα με τον Κεντρικό Τομέα του λεκανοπεδίου. 

Αποτελεί το νοτιότερο δήμο του συγκροτήματος και περιβάλλεται από τις δυτικές δασόφυτες πλαγιές του Υμηττού.
Νέα Πεντέλη

Η Νέα Πεντέλη είναι δημοτική κοινότητα του Δήμου Πεντέλης ο οποίος απαρτίζεται επίσης από την Πεντέλη και την έδρα του δήμου, τα Μελίσσια. 

Στο κέντρο της περιοχής βρίσκεται ο λόφος του Προφήτη Ηλία, στην κορυφή του οποίου βρίσκεται το ομώνυμο εκκλησάκι (ζώνη δεξαμενής) με ιδιαίτερη θέα. Δίπλα από το εκκλησάκι, στους πρόποδες του λόφου, βρίσκεται και το δημοτικό γήπεδο ποδοσφαίρου του Νεοπεντελικού. Το γήπεδο κατασκευάστηκε σε αυτή την θέση κατά τις δεκαετίες 1970-1980 μετά από το μπάζωμα μιας μικρής λίμνης (Λίμνη Θάλωσσι ή Βουρλίδα) που υπήρχε στην θέση αυτή.

Σημαντικό ρόλο στην περιοχή έχει η φυσική κατάσταση της ρεματιάς του Χαλανδρίου. Ξεκινά από τα σύνορα με την Πεντέλη και διέρχεται από το μέσον περίπου του οικισμού της Νέας Πεντέλης. Η παραρεμάτια ζώνη της ρεματιάς αυτής προστατεύεται με βάση το Π.Δ. ΦΕΚ 659/Δ/1995. Καθοριστικό ρόλο στην τήρηση του φυσικού περιβάλλοντος της ρεματιάς έχει και ο σύλλογος προστασίας Περιβάλλοντος και Ρεματιάς Πεντέλης - Χαλανδρίου.
Κάρολος Β΄ Τόκκος

Ο Κάρολος Β΄ Τόκκος (θάν. Οκτώβριος 1448) ήταν Κόμης Παλατινός Κεφαλληνίας, Ζακύνθου και Ιθάκης, Δούκας Λευκάδας και 
Δεσπότης της Ηπείρου (1429 – 1448).

thumb|Το οικόσημο της οικογένειας των Τόκκων
Γιος του Λεονάρδου Β΄, άρχοντα της Ζακύνθου, διαδέχτηκε τον αποθανόντα θείο του Κάρολο Α΄ Τόκκο το 1429 και είχε για έδρα του πότε τα Ιωάννινα και πότε την Άρτα. Η διαδοχή όμως αυτή προκάλεσε την δυσαρέσκεια του Μέμνονα και των αδελφών του, που ήταν νόθα παιδιά του Καρόλου Α΄ Τόκκου και περίμεναν να έχουν μερίδιο στη νομή των κτήσεων του πατέρα τους. Ζήτησαν λοιπόν τη μεσολάβηση του Κωνσταντίνου Παλαιολόγου δεσπότη του Μωρέως και επειδή αυτή δεν απέδωσε, ο Μέμνων κατέφυγε στην βοήθεια του Σουλτάνου Μουράτ Β΄. Ο Σουλτάνος έστειλε αμέσως στρατό υπό τον Μέγα Βεζύρη Καρά Σινάν Πασά και υποχρέωσε τον Κάρολο Β΄ να υπογράψει στις 9 Οκτωβρίου του 1430 ταπεινωτική συνθήκη. Σύμφωνα με αυτή υποχρεονόταν να παραδώσει τα Ιωάννινα και να πληρώνει στον Σουλτάνο ετήσιο φόρο 500 δουκάτα, άλλα δε 500 δουκάτα όφειλε να δίνει σαν δώρο σε κάθε νεοδιοριζόμενο Πασά Ιωαννίνων. 

Ο Κάρολος Β΄, υποτελής πλέον στον Σουλτάνο, συνέχισε να κυβερνά τις κτήσεις του από την Άρτα. Θέλοντας να σταματήσει τις διαμάχες μεταξύ των Ορθοδόξων και των Λατίνων υπηκόων του, επανίδρυσε την Επισκοπή Κεφαλληνίας, Ζακύνθου και Στροφάδων με έδρα την Κεφαλλονιά. Όταν ο Μουράτ Β΄ απεφάσισε να εκδιώξει όλους τους εναπομείναντες Λατίνους και Έλληνες ηγεμόνες, εισέβαλε στην Πελοπόννησο και προξένησε μεγάλες ζημιές στην Ακαρνανία. Φοβούμενος ο Κάρολος Β' την προέλαση του Σουλτάνου, επήγε στην Ιταλία για να ζητήσει βοήθεια, αλλά απεβίωσε εκεί τον Οκτώβριο του 1448.
Σπερχειός

Ο Σπερχειός είναι ποταμός της Στερεάς Ελλάδας, που παλαιότερα ονομαζόταν Αλαμάνα, ονομασία γνωστή σήμερα κυρίως από τη Μάχη της Αλαμάνας. Ο Σπερχειός έχει μήκος 82 χιλιόμετρα. Πηγάζει από το βουνό Τυμφρηστός (Βελούχι) της Ευρυτανίας και, με γενική κατεύθυνση προς τα ανατολικά, εισέρχεται στη Φθιώτιδα, διασχίζει την ομώνυμη κοιλάδα (Κοιλάδα του Σπερχειού), ανάμεσα στην Οίτη και στη δυτική προέκταση του όρους Όθρυς, και χύνεται στον Μαλιακό Κόλπο.
Μεγάλο Δουκάτο της Τοσκάνης

Το Μεγάλο Δουκάτο της Τοσκάνης (Ιταλικά: Granducato di Toscana) ήταν ένα από τα πολλά Ιταλικά κρατίδια της περιόδου πριν από την Ιταλική Ενοποίηση (την περίοδο 1569-1859). Δημιουργήθηκε από το Δουκάτο της Φλωρεντίας (το οποίο το 1557 είχε προσαρτήσει τη Δημοκρατία της Σιένας), ενώ περιελάμβανε το μεγαλύτερο μέρος της σημερινής Τοσκάνης· πρωτεύουσά του ήταν η Φλωρεντία. Πριν από την άφιξη του Οίκου της Λωρραίνης, η Τοσκάνη ήταν ονομαστικά ένα κράτος της Αγίας Ρωμαϊκής Αυτοκρατορίας μέχρι την Ειρήνη της Βεστφαλίας του 1648.
Δημήτριος Α΄ Καντακουζηνός

Ο Δημήτριος Α΄ Καντακουζηνός (... - 1384) ήταν δεσπότης του Μυστρά (1383-1384) και δευτερότοκος γιος του Ματθαίου Καντακουζηνού. Τον διαδέχτηκε το 1383 στη διοίκηση του δεσποτάτου. Όταν ο διορισμένος από τον Ιωάννη Ε΄ δεσπότης Θεόδωρος Α΄ Παλαιολόγος έφτασε στην Πελοπόννησο, ο Δημήτριος αρνήθηκε να του παραδώσει τον έλεγχο του δεσποτάτου, με αποτέλεσμα να ξεσπάσει εμφύλιος πόλεμος μεταξύ τους. Μάλιστα κατάφερε να εξασφαλίσει την υποστήριξη των Φράγκων ηγεμόνων της Νοτίου Ελλάδος και κάποιων Τούρκων εμίρηδων. Τελικά όμως ο θάνατός του το 1384 επέτρεψε στον Θεόδωρο να επικρατήσει, τερματίζοντας έτσι την περίοδο ηγεμονίας των Καντακουζηνών στην Πελοπόννησο.
Πάπας Ιωάννης Β΄

Ο Πάπας Ιωάννης Β΄ ("Papa Giovanni II", 470 - 8 Μαΐου 535) ήταν Πάπας από τις 2 Ιανουαρίου του 533 έως το θάνατό του το 535.

Γεννήθηκε στη Ρώμη και το κοσμικό του όνομα ήταν Μερκούριος. Διετέλεσε Πάπας το διάστημα 533-535. Ήταν ο πρώτος προκαθήμενος της Δυτικής Εκκλησίας που επέλεξε μετά την εκλογή του νέο όνομα, πρακτική που έκτοτε υιοθετήθηκε απ’ όλους τους Ποντίφικες.
Γιοχάνες Ράου

Ο Γιοχάνες Ράου (γερμανικά: "Johannes Rau", 16 Ιανουαρίου 1931 – 27 Ιανουαρίου 2006) ήταν Γερμανός πολιτικός, ο οποίος διετέλεσε πρόεδρος της Γερμανίας από την 1 Ιουλίου 1999 ως τις 30 Ιουνίου 2004.
Πάπας Γελάσιος Β΄

Ο Πάπας Γελάσιος Β΄, κατά κόσμον "Giovanni Coniulo" από τη Γαέτα και την Οικογένεια Γκαετάνι γεννήθηκε περί το 1058.

Ήταν μοναχός του Μόντε Κασσίνο, από όπου χειροτονήθηκε διάκονος και έγινε Καρδινάλιος Διάκονος και αρχιγραμματέας της Ρωμαϊκής Εκκλησίας (1088). Υπήρξε σύμβουλος του Πάπα Πασχάλη Β΄, τον οποίο και διαδέχτηκε το 1118. Ήρθε σε σύγκρουση με τον αυτοκράτορα Ερρίκο Ε΄, ο οποίος τον ανάγκασε να εγκαταλείψει τη Ρώμη. Τότε κατέφυγε στη Γαλλία και επιχείρησε να συνεργαστεί με τους Καπετίδες.

Πέθανε στο Κλυνί της Γαλλίας το 1119.


Κατηγορία:Πάπες
Κατηγορία:Ιταλοί Πάπες
Κατηγορία:Πάπες 12ου αιώνα
Μωάμεθ Ε΄

Ο Μωάμεθ Ε΄ Ρεσάντ (τουρκ.: "V. Mehmed Reşad", 2 Νοεμβρίου 1844 - 3 Ιουλίου 1918) ήταν ο προτελευταίος σουλτάνος της Οθωμανικής Αυτοκρατορίας κατά την περίοδο 1909-1918.
Πανεπιστήμιο του Μονάχου

Το Πανεπιστήμιο του Μονάχου ("Ludwig-Maximilians-Universität München", "Λουδοβίκειο-Μαξιμιλιάνειο Πανεπιστήμιο του Μονάχου") είναι Πανεπιστήμιο στη Γερμανία και ένα από τα μεγαλύτερα ανώτατα εκπαιδευτικά ιδρύματα της Ευρώπης. Bρίσκεται στην πόλη του Μονάχου. Η επίσημη ονομασία του στα Γερμανικά είναι "Ludwig-Maximilians-Universität München". Τα τελευταία έτη το Πανεπιστήμιο του Μονάχου έχει αξιολογηθεί ως το καλύτερο Πανεπιστήμιο της Γερμανίας από γερμανικούς φορείς και περιοδικά (CHE-Ranking, Focus) καθώς και από ξένους (Shanghai Ranking, Newsweek)
Ευρωπαϊκό Πρόγραμμα για την Εκπαίδευση στην Παρεμβατική Επιδημιολογία

Το Ευρωπαϊκό Πρόγραμμα για την Εκπαίδευση στην Παρεμβατική Επιδημιολογία (αγγλικά: "European Programme for Intervention Epidemiology Training", ΕΡΙΕΤ) είναι πρόγραμμα που παρέχει εκπαίδευση και πρακτική στην παρεμβατική επιδημιολογία σε εθνικά κέντρα επιτήρησης και ελέγχου μεταδοτικών νοσημάτων στην Ευρωπαϊκή Ένωση. Το πρόγραμμα απευθύνεται σε ιατρούς, νοσηλευτές, μικροβιολόγους και, γενικά, σε επαγγελματίες υγείας με ενδιαφέρον στη Δημόσια Υγεία και την Επιδημολογία. Χρηματοδοτείται από το Ευρωπαϊκό Κέντρο Πρόληψης και Ελέγχου Νοσημάτων.
Μωάμεθ Α΄

Ο Μωάμεθ Α΄ ή "Μεχμέτ Τσελεμπή" (=φιλόκαλος, κομψός), ή "Μεχμέτ Γκιουρεστζή" (που σημαίνει "παλαιστής"), (τουρκ.: "Mehmed Çelebi", 1389 – 26 Μαΐου 1421) ήταν ο νεότερος γιος του Σουλτάνου Βαγιαζήτ Α΄.
Διονύσιος Κόκκινος

Ο Διονύσιος Κόκκινος (1884 - 10 ή 12 Φεβρουαρίου 1967) ήταν Έλληνας ιστορικός, δημοσιογράφος, ακαδημαϊκός και λογοτέχνης.
Φιορέντσο ντι Λορέντσο

O Φιορέντσο ντι Λορέντσο ("Fiorenzo di Lorenzo", περ. 1445 - 1522) ήταν Ιταλός ζωγράφος και αρχιτέκτονας, που έζησε και εργάστηκε κυρίως στην Περούτζα.
Βλαντίμιρ

thumb|right|Καθεδρικός Ναός της Κοιμήσεως, Βλαντίμιρ.
Το Βλαντίμιρ (ρωσικά: Владимир,προφορά [vlɐˈdʲimʲɪr]) είναι πόλη της Ρωσίας. Είναι πρωτεύουσα της ομώνυμης περιφέρειας και είναι χτισμένο στον ποταμό Κλιάζμα, 176 χλμ. ανατολικά της Μόσχας. Στην απογραφή του 2010 είχε 345.373 κατοίκους. Το Βλαντίμιρ ήταν μία από τις μεσαιωνικές πρωτεύουσες της Ρωσίας και δύο από τους καθεδρικούς ναούς του έχουν κηρυχθεί μνημεία της Παγκόσμιας Πολιτισμικής Κληρονομιάς από την UNESCO. Εξυπηρετείται από το αεροδρόμιο Σεμιάζινο.
Μωάμεθ Δ΄

Ο Μωάμεθ Δ΄ ο επιλεγόμενος Κυνηγός (τουρκικά: "Mehmed IV", 2 Ιανουαρίου 1642 - 6 Ιανουαρίου 1693) ήταν σουλτάνος της Οθωμανικής Αυτοκρατορίας από το 1648 μέχρι το 1687.
Ισμαήλ Χανίγια

Ο Ισμαήλ Χανίγια (29 Ιανουαρίου 1963-) είναι ανώτατος πολιτικός ηγέτης της Χαμάς. Ανέλαβε πρωθυπουργός της Παλαιστινιακής Αρχής το 2006, αλλά καθαιρέθηκε το 2007 από τον Πρόεδρο Μαχμούντ Αμπάς. Ο ίδιος και το Παλαιστινιακό Νομοθετικό Συμβούλιο δεν αναγνώρισαν την πράξη αυτή και έκτοτε ασκεί ντε φάκτο εξουσία στη Λωρίδα της Γάζας, ενώ στη Δυτική Όχθη την εξουσία ασκεί η Παλαιστινιακή Αρχή, ελεγχόμενη από τη Φατάχ.
Καπανέας

Ο Καπανέας (αρχαία Καπανεύς) ήταν Αργείος ήρωας στην Ελληνική Μυθολογία γιος του Ιππονόου και της Αστυνόμης, εκ μητρός ανεψιός του Αδράστου και πατέρας του Σθενέλου, ένας από τους ανδρειότερους και τολμηρότερους από τους ήρωες των «Επτά επί Θήβας». Αναφέρεται επίσης μυθικός βασιλιάς της Ωλένου.

Όταν κατέλαβε το παρά τις «Ηλεκτρίδες πύλες» μέρος του τείχους, ο Καπανεύς αναρριχήθηκε στις επάλξεις και στάθηκε εκεί υπερήφανα για τον άθλο του, ζήτησε δαυλό για να πυρπολήσει και να κάψει την πόλη, ακόμη και παρά «τη θέληση των θεών», όπως βροντοφώναζε ο ίδιος. Τότε ο Δίας τιμώρησε τον υπερόπτη ήρωα και, ενόσω στέκονταν προκαλώντας στις επάλξεις να του φέρουν αναμμένο δαυλό, τον κεραυνοβόλησε.

Από την παράδοση αυτή εμπνεύσθηκαν και οι τρεις κορυφαίοι τραγικοί ποιητές, καθώς και αρκετοί αντιπρόσωποι εικαστικών τεχνών, ιδίως σε αγγειογραφίες που παριστούν συνήθως τον ήρωα να πέφτει στα γόνατα κρατώντας με το ένα χέρι την ασπίδα και με το άλλο τον αυχένα του.
Τζον Μπερν

Ο Τζον Μπερν (αγγλικά: John Lindley Byrne, 6 Ιουλίου 1950) είναι Αμερικανός δημιουργός κόμικς αγγλικής καταγωγής. Θεωρείται ένας από τους μεγαλύτερους και κλασσικότερους σχεδιαστές αμερικανικών κόμικς και έχει δουλέψει σε όλες τις μεγάλες εταιρείες του χώρου. Είναι ευρύτερα γνωστός για το έργο του στους X-Men και στους Fantastic Four της Marvel Comics, αλλά και στον Superman της DC Comics.
Μαλαζγκίρτ

thumb|Η μάχη του Μαντζικέρτ (19 Αυγούστου 1071 μ.Χ.)

Το Μαλαζγκίρτ (τουρκικά: "Malazgirt", παλαιότερα "Μαντζικέρτ", "Manzikert", ελληνικά: "Ματζιέρτη") είναι μικρή πόλη της Ανατολικής Τουρκίας, στην περιοχή της μεσαιωνικής Μεγάλης Αρμενίας, κοντά στη λίμνη Βαν. Έχει πληθυσμό 24.000 κατοίκων.
Αλίκη Γεωργούλη

Η Αλίκη Γεωργούλη (Αθήνα 22 Δεκεμβρίου 1931 - Αθήνα 25 Ιουλίου 1995) ήταν Ελληνίδα ηθοποιός.
Πύλη του Βρανδεμβούργου

Η Πύλη του Βρανδεμβούργου (γερμανικά: "Brandenburger Tor"), στο κέντρο του Βερολίνου, αποτελούσε παλιότερα την πύλη της πόλης, ενώ σήμερα είναι το πιο αναγνωρίσιμο σύμβολο της γερμανικής πρωτεύουσας. Το οικοδόμημα βρίσκεται στην πλατεία Παρίζερ (γερμ. "Pariser Platz"), την οποία συνδέει με την λεωφόρο Ούντερ ντεν Λίντεν (γερμ. "Unter den Linden"). Η πύλη είναι άρρηκτα συνδεδεμένη με πολλά σημαντικά γεγονότα της ιστορίας της Γερμανίας, αλλά και της παγκόσμιας ιστορίας, ιδιαίτερα του 20ού αιώνα.
Λίλιθ

Η Λίλιθ είναι μυθικός θηλυκός Μεσοποτάμιος νυχτερινός δαίμονας που σχετίζεται με τον άνεμο και πιστεύεται ότι βλάπτει τα παιδιά. Στο Ταλμούδ και το Μιδράς, η Λίλιθ εμφανίζεται σαν νυχτερινός δαίμονας. Σύμφωνα με κάποια απόκρυφα κείμενα της καθολικής εκκλησίας, η Λίλιθ ήταν η πρωτόπλαστη γυναίκα και φτιάχτηκε όπως ο Αδάμ από χώμα, οπότε ήταν ίση του, σε αντίθεση με την Εύα. 

Όταν ο Αδάμ προσπάθησε να την καθυποτάξει, η Λίλιθ πρόφερε το ιερότερο από τα ονόματα του Θεού και υψώθηκε στον ουρανό. Ο Αδάμ παραπονέθηκε στον Θεό, ο οποίος της έδωσε την επιλογή ή να υποταχθεί στον Αδάμ είτε να φύγει από τον Κήπο της Εδέμ και πολλά από τα παιδιά που θα κάνει να πεθαίνουν. Η Λίλιθ, για να μπορέσει να έχει ελεύθερη βούληση, διάλεξε να εγκαταλείψει τον Κήπο της Εδέμ. Έπειτα από τη φυγή της, ο Αδάμ νιώθοντας μοναξιά παρακάλεσε το Θεό και του έδωσε μια γυναίκα υποτακτική, την Εύα.
Η Κόρη του Δράκουλα

right|thumb|150px|Η αφίσα της ταινίας
Η Κόρη του Δράκουλα (Dracula's Daughter) είναι Αμερικάνικη ταινία τρόμου του 1936 σκηνοθετημένη απ' τον Λάμπερτ Χίλιμερ βασισμένη σε ένα σενάριο του Γκάρετ Φορτ *σεναριογράφος της πρώτης ταινίας). Η ταινία αυτή είναι η συνέχεια της ταινίας "Δράκουλας (1931)". Παρ' όλο που η ταινία βασίζεται στον χαρακτήρα του Κόμη Δράκουλα από το μυθιστόρημα του Μπραμ Στόκερ, η ταινία αρχικά θα ήταν η κινηματογραφική μεταφορά του διεγραμμένου πρώτου κεφαλάιου στο μυθιστόρημα του Στόκερ,"Ο Καλεσμένος του Δράκουλα". Στοιχεία επίσης δανείζονται από την νουβέλα "Καρμίλα" του Τζόζεφ Σέρινταν Λε Φανού.
Κινεζικό ημερολόγιο

thumb|Ένας συνδυασμός ημερολόγιου, σε Γρηγοριανό σύστημα (κάτω) και με κινεζικα ζωδια (πάνω)
Το Κινεζικό ημερολόγιο είναι σεληνιακό-ηλιακό ημερολόγιο. Σήμερα στην Κίνα για τις καθημερινές δραστηριότητες χρησιμοποιείται το Γρηγοριανό ημερολόγιο, ενώ το Κινεζικό ημερολόγιο χρησιμοποιείται για τον καθορισμό των παραδοσιακών εορτών όπως το Κινέζικο νέο έτος και στην αστρολογία.

Η παράδοση λέει ότι το ημερολόγιο αναπτύχθηκε από τον πρώτο αυτοκράτορα, Χουάνγκ Ντί (Huang Di) ή Κίτρινο Αυτοκράτορα (περίπου 2698-2599 π.Χ.). Ο τέταρτος αυτοκράτορας, Γιάο (Yao) πρόσθεσε τον εμβόλιμο μήνα όπως και πάλι αναφέρει η παράδοση.

Το Κινέζικο ημερολόγιο υπήρχε ήδη από τη δεύτερη χιλιετία π.Χ., όπως φαίνεται από αρχαιολογικά ευρήματα (τελετουργικά κόκαλα), με 12 μήνες το χρόνο και περιστασιακά 13 ή 14 μήνες για διόρθωση.

Από το 840 π.Χ. είναι δυνατή ακριβής αντιστοίχιση των ημερομηνιών που αναφέρονται σε ιστορικά στοιχεία.

Άλλα παραδοσιακά ημερολόγια της Ανατολικής Ασίας (Κορεάτικο, Βιετναμέζικο, Θιβετιανό) είναι παρόμοια ή ίδια με το Κινέζικο ημερολόγιο, έχοντας επηρεαστεί από αυτό.
Πεισίστρατος

Ο Πεισίστρατος υπήρξε κατά διαστήματα τύραννος στην Αρχαία Αθήνα, για συνολικά περίπου 20 χρόνια, στην περίοδο 561 έως 527 π.Χ. Προσπάθησε και κατάφερε να επιβάλει τυραννίδα τρεις φορές χρησιμοποιώντας άλλοτε συμμάχους από διάφορες πόλεις, άλλοτε από την ίδια την Αθήνα όπου υπήρχαν έντονες διαμάχες εξουσίας μεταξύ αντίπαλων ισχυρών οικογενειών, άλλοτε μισθοφορικό στρατό και άλλοτε τραγελαφικά τεχνάσματα. Τις πρώτες δύο φορές κατάφερε να επιβληθεί για μικρό χρονικό διάστημα, μετά το οποίο ανατράπηκε και εξορίστηκε. Την τρίτη φορά όμως έμεινε στην εξουσία μέχρι το θάνατό του. Αυτός επήλθε από φυσικά αίτια και σε μεγάλη ηλικία του Πεισιστράτου, το 527 π.Χ., οπότε τον διαδέχτηκαν οι Πεισιστρατίδες.

Τέλος ο Πεισίστρατος ήταν πολύ GG τύπος γιατί ήταν και τύραννος αλλά έκανε και δημόσια έργα
Πανεβεζίς

Η Πανεβεζίς (λιθουανικά: "Panevėžys" [pɐn̪ʲɛvʲeːˈʒʲiːs̪]) είναι η πέμπτη μεγαλύτερη πόλη της Λιθουανίας. Απέκτησε δικαιώματα πόλης το 1837. Έχει 115.604 κάτοικους. 

Αναφέρεται πρώτη φορά σε έγγραφα του 1503 που υπέγραψε ο Μεγάλος Δούκας της Λιθουανίας Αλέξανδρος Α' και έδινε δικαίωμα ανέγερσης εκκλησίας και κτισμάτων.

Το όνομα της πόλης σημαίνει "κατά μήκος του Νεβέζις", του ποταμού που διασχίζει την πόλη.
Ισθμός της Κορίνθου

Ο Ισθμός της Κορίνθου. Φαίνεται επίσης και η [[διώρυγα της Κορίνθου]].
Διάπλους του Ισθμού της Κορίνθου, από την [[Διώρυγα της Κορίνθου|ομώνυμη διώρυγα]].
Ο Ισθμός της Κορίνθου είναι μια στενή λωρίδα γης που ενώνει τη Στερεά Ελλάδα με την Πελοπόννησο, ενώ η διώρυγα που έχει διανοιχθεί σε αυτόν ενώνει τον Σαρωνικό με τον Κορινθιακό κόλπο. Έχει μήκος 6 περίπου χιλιόμετρα και το πιο στενό σημείο είναι εκεί όπου έχει κατασκευαστεί η διώρυγα της Κορίνθου (1880-1893). Ήταν στρατηγικό σημείο και για το λόγο αυτό είχε κατασκευαστεί τείχος ήδη από τους αρχαίους χρόνους (τέλη 5ου αιώνα π.Χ.), που είχε διατηρηθεί μέχρι και τους Βυζαντινούς (Εξαμίλιον).

Ο ισθμός της Κορίνθου ήταν γνωστός στον αρχαίο κόσμο ως το ορόσημο που χώριζε την Πελοπόννησο από την υπόλοιπη ηπειρωτική Ελλάδα. Τον 1ο αιώνα μ.Χ. ο γεωγράφος Στράβων επισήμανε μια στήλη στον ισθμό της Κορίνθου, που έφερε δύο επιγραφές. Μία προς την Ανατολή, δηλ. τα Μέγαρα της Αττικής, που έλεγε: "τάδ᾽ οὐχὶ Πελοπόννησος, ἀλλ᾽ Ἰωνία" και την άλλη προς τη Δύση, δηλ. την Πελοπόννησο: "τάδ᾽ ἐστὶ Πελοπόννησος, οὐκ Ἰωνία". Ο Πλούταρχος απέδιδε την ανέγερση αυτής της στήλης στον ήρωα της Αττικής Θησέα καθ' οδόν προς την Αθήνα.

Από το 1893 στον πλάτους 6,3 χιλιομέτρων ισθμό έχει διανοιχτεί η Διώρυγα της Κορίνθου, που στην πράξη καθιστά την Πελοπόννησο νησί. Σήμερα δύο οδικές, δύο σιδηροδρομικές και δύο βυθιζόμενες γέφυρες στα δύο άκρα της διώρυγας συνδέουν την ηπειρωτική πλευρά του ισθμού με εκείνη της Πελοποννήσου. Στο δυτικό άκρο της διώρυγας βρίσκεται επίσης μια στρατιωτική γέφυρα έκτακτης ανάγκης.
Μιγκέλ Άμπια Μπιτέο Μπορικό

Ο Μιγκέλ Άμπια Μπιτέο Μπορικό (Miguel Abia Biteo Boricó, 1961 - 6 Δεκεμβρίου 2012) ήταν πολιτικός από την Ισημερινή Γουινέα, που χρημάτισε πρωθυπουργός από το 2004 ως το 2006.
Ελληνικό Μέτωπο

Το Ελληνικό Μέτωπο ήταν ελληνικό πολιτικό κόμμα που ιδρύθηκε τον Απρίλιο του 1994 και ανέστειλε την πολιτική του δράση τον Μάιο του 2005. Το ιδρυτικό του Συνέδριο, όπου συμμετείχαν μέλη της ΕΠΕΝ και του ΕΝΕΚ, καθόριζε ως επίσημη ιδεολογία του τον ελληνικό εθνικισμό.
Ανάργυρος Πετράκης

Ο Ανάργυρος Πετράκης (1793-1876) ήταν Έλληνας πολιτικός, ο οποίος διετέλεσε πρώτος δήμαρχος στον Δήμο Αθηναίων.
Ντιέγο Βελάθκεθ

O Ντιέγο Βελάθκεθ (Diego Rodríguez de Silva y Velázquez, Ντιέγο Ροδρίγκεθ ντε Σίλβα ι Βελάθκεθ, , 5 Ιουνίου 1599 - 6 Αυγούστου 1660) ήταν ένας από τους σημαντικότερους Ισπανούς ζωγράφους της περιόδου του μπαρόκ, γνωστός κυρίως για τις προσωπογραφίες που φιλοτέχνησε ως καλλιτέχνης της αυλής του βασιλιά της Ισπανίας Φίλιππου Δ´. Αναγνωρίζεται σήμερα ως μία από τις κορυφαίες φυσιογνωμίες στην ιστορία της τέχνης, με σημαντική επίδραση στη ζωγραφική του 19ου αιώνα, ειδικότερα στο κίνημα του ιμπρεσιονισμού. Αρκετοί καλλιτέχνες της μοντέρνας τέχνης, όπως ο Πάμπλο Πικάσο ή ο Σαλβαδόρ Νταλί, απέδωσαν επίσης φόρο τιμής στον Ισπανό ζωγράφο, αναπαράγοντας ορισμένους από τους διασημότερους πίνακές του.
Δήμος Ερεσού-Αντίσσης

Ο Δήμος Ερεσού-Αντίσσης λειτούργησε σύμφωνα με το Σχέδιο Καποδίστριας ως δήμος του νομού Λέσβου από το 1999 έως το 2010 με έδρα την Ερεσό.

Βρισκόταν στο δυτικό άκρο της Λέσβου. Μετά την απογραφή του 2001 βρέθηκε να έχει 5.530 κατοίκους και έκταση 29.947 στρέμματα και αποτελείτο από τον Δήμο Ερεσού και έξι πρώην Κοινότητες. 

Κάθε Δημοτικό διαμέρισμα ψήφιζε δικό του Τοπικό Συμβούλιο, εκτός της Ερεσού η οποία ήταν έδρα του Δήμου.Το Δημοτικό Συμβούλιο αποτελείτο από 21 μέλη.
thumb|right|200px|Ερεσός Δημαρχειακό Μέγαρο

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο Δήμο Λέσβου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:

:*Δ.Δ. Ερεσού 1.581 κατοίκους
::*η Ερεσός
::*η Σκάλα Ερεσού
::*τα Χλιαρά
::*ο Χριστός
::*τα Ψήνια
:*Δ.Δ. Αντίσσης 1.340 κατοίκους
::*η Άντισσα
::*ο Γαββαθάς
::*ο Κάμπος
::*η Λυγερή,
::* η Μονή Αγίου Ιωάννου Θεολόγου
::*το Πεδινό
::* η Πόχη,
::*η Τζίθρα
:*Δ.Δ. Βατούσσας (Βατούσσα, Ρεύμα) 570 κατοίκους
:*Δ.Δ. Μεσοτόπου (Μεσότοπος, ο Ποδαράς, το Ταβάρι, ο Χρούσος) 1.039 κατοίκους
:*Δ.Δ. Πτερούντας (Πτερούντα) 150 κατοίκους
:*Δ.Δ. Σιγρίου (Σίγρι, το Μεγαλονήσι) 402 κατοίκους
:*Δ.Δ. Χιδήρων (Χίδηρα) 448 κατοίκους

Δήμαρχος ήταν ο Σωτήρης Καρδαράς
Μπαντ Χόμπουργκ φορ ντερ Χέε

Το Μπαντ Χόμπουργκ φορ ντερ Χέε (γερμανικά: "Bad Homburg vor der Höhe") είναι πόλη στο κρατίδιο της Έσσης στη Γερμανία. Ο πληθυσμός της ανέρχεται στους 54.248 κατοίκους (). 
Η πόλη είναι γνωστή για τα θεραπευτικά της μεταλλικά νερά και τα λουτρά της (ως εκ τούτου το πρόθεμα Bad=λουτρά), καθώς και για το καζίνο της. Σήμερα η πόλη είναι μια από τις πλουσιότερες πόλεις στη Γερμανία, εν μέρει χάρη στη θέση της στη μητροπολιτική περιοχή της Φρανκφούρτης ("Frankfurt Rhein-Main"), με πολλά οικονομικά και επιχειρηματικά στελέχη που εργάζονται στη Φρανκφούρτη να διαμένουν στο Μπαντ Χόμπουργκ. Επειδή κάτι ανάλογο συμβαίνει και στη μητροπολιτική περιοχή του Μονάχου, ο νομός Χοχτάουνουσκραϊς ("Hochtaunuskreis") όπου ανήκει το Μπαντ Χόμπουργκ και ο νομός Στάρνμπεργκ ("Landkreis Starnberg") με επίκεντρο την ομώνυμη πόλη ανταγωνίζονται τακτικά για τον άτυπο τίτλο της πλουσιότερης περιοχής στη Γερμανία.
Εμμανουήλ Μπενάκης

Ο Εμμανουήλ Μπενάκης (1843 - 20 Ιουνίου 1929) ήταν Έλληνας επιχειρηματίας και πολιτικός που διετέλεσε βουλευτής, υπουργός και δήμαρχος Αθηναίων.
Κώστας Κοτζιάς

Ο Κώστας Κοτζιάς (17 Μαΐου 1892 Αθήνα- 8 Δεκεμβρίου 1951) ήταν Έλληνας δικηγόρος, δημοσιογράφος, πολιτικός, αθλητής της ξιφασκίας και του στίβου, εκδότης και συγγραφέας. Χρημάτισε υπουργός και δήμαρχος Αθηναίων.
Σιαουλιάι

Η Σιαουλιάι (λιθουανικά: "Šiauliai" [ʃʲɛʊ̯ˈlʲɛɪ̯ˑ], σαμογιτικά: Šiaulē, λεττονικά: Saule (παλαιότερα) και Šauļi (σήμερα), γερμανικά: Schaulen, πολωνικά: Szawle, ρωσικά: Шавли (παλαιότερα) και Шяуля́й (σήμερα)) είναι η τέταρτη μεγαλύτερη πόλη της Λιθουανίας. Βρίσκεται στο βόρειο τμήμα της χώρας και έχει 129.075 κάτοικους. Η πόλη απέχει 214 χλμ. από τη Βίλνιους, 142 χλμ. από το Κάουνας, 165 χλμ. από την Κλάιπεντα, 128 χλμ. από τη Ρίγα της Λεττονίας και 250 χλμ. από το Καλίνινγκραντ της Ρωσίας. Το όνομα της πόλης σημαίνει «Πόλη του ήλιου».

Σήμερα στην πόλη είναι εγκατεστημένη μεγάλη Αεροπορική Βάση του NATO. Κατά τη διάρκεια του Β΄ Παγκοσμίου Πολέμου και επειδή το 1/4 της πόλης κατοικούταν από Εβραίους, οι Ναζί έκαψαν την μισή πόλη και εκτέλεσαν 1.000 Εβραίους κατοίκους της στις 26 Ιουνίου 1941.

Το κυριότερο σημείο τουριστικού ενδιαφέροντος είναι ο «Λόφος με τους σταυρούς» Κρίζιου κάλνας. Στην πόλη πραγματοποιήθηκε μέρος των αγώνων του Ευρωμπάσκετ 2011 στη Σιαουλιάι Αρίνα, το μεγαλύτερο κλειστό στάδιο της πόλης.
Γεώργιος Τσόχας

Ο Γεώργιος Τσόχας (1883 - 1937) ήταν Έλληνας πολιτικός.